আবুল কালাম কাসেমি
আবুল কালাম কাসেমি (২০ ডিসেম্বর ১৯৫০ – ৮ জুলাই ২০২১) ছিলেন একজন ভারতীয় পণ্ডিত, সমালোচক এবং উর্দু কবি। তিনি আলিগড় মুসলিম বিশ্ববিদ্যালয়ের কলা অনুষদের ডিন এবং তেহজিবুল আখলাকের সম্পাদক ছিলেন। উর্দু সাহিত্যে অবদানের জন্য তিনি ২০০৯ সালে সাহিত্য অকাদেমি পুরস্কার এবং ২০১৩ সালে গালিব পুরস্কার পান। তিনি দারুল উলুম দেওবন্দ, জামিয়া মিলিয়া ইসলামিয়া এবং আলিগড় মুসলিম বিশ্ববিদ্যালয় প্রাক্তন ছাত্র ছিলেন। ১৯৯৬ থেকে ১৯৯৯ পর্যন্ত তিনি আলিগড় মুসলিম বিশ্ববিদ্যালয়ের উর্দু বিভাগের প্রধান অধ্যাপক ছিলেন। তাকে উর্দু সাহিত্য সমালোচনার একটি প্রধান স্তম্ভ হিসেবে বিবেচনা করা হত।